पाएं अपने शहर की ताज़ा ख़बरें और फ्री ई-पेपरडाउनलोड करें
सोनवर्षाराज थाना क्षेत्र के काशनगर ओपी अंतर्गत माली खाड़ा मुख्य मार्ग में पचाढ़ी चौक के समीप गुरुवार की दोपहर एक ट्रक की चपेट में आने से 8 वर्षीय बालक की मौत हो गई। घटना से आक्रोशित लोगों ने पीछे से आ रही एक ट्रक में तोड़फोड़ कर मुख्य मार्ग को बाधित कर घंटों यातायात ठप कर दिया और पीड़ित परिवार के लिए मुआवजे की मांग करने लगे। मिली जानकारी अनुसार कोपा पंचायत के पचाढ़ी गांव निवासी टुनटुन शर्मा का 8 वर्षीय पुत्र शिवम कुमार अपनी मां के साथ पचाढ़ी चौक के पास सड़क पार कर रहा था कि इसी दौरान खाड़ा की ओर से आ रही तेज रफ्तार गिट्टी लदे ट्रक ने ठोकर मार दी। जिससे मौके पर ही शिवम की दर्दनाक मौत हो गई। जबकि ट्रक चालक वाहन सहित मौके से फरार हो गया। लेकिन भस्ती गांव स्थित पुलिस कैंप के समीप पुलिस बल के जवानों ने ट्रक सहित चालक को हिरासत में ले लिया। घटना बाद आक्रोशित लोगों ने पीछे से आ रही दूसरी ट्रक में तोड़फोड़ कर क्षतिग्रस्त कर दिया। और सड़क जाम कर पीड़ित परिजनों को मुआवजे दिए जाने की मांग करने लगे। घटना की सूचना पर पहुंचे काशनगर ओपी प्रभारी विनोद कुमार सिंह ने आक्रोशित लोगों को समझा बुझा सड़क जाम खत्म कराया। तथा शव को पोस्टमार्टम हेतु सदर अस्पताल सहरसा भेज दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn